რაფ-977

რაფ-977 — 10-მგზავრიანი მიკროავტობუსი, რომელიც იწარმოებოდა 1959–1976 წლებში და შექმნილი იყო „ვოლგის“ ГАЗ-21 მოდელის აგრეგატებით. მას იყენებდნენ ტურისტული მიზნებით, ასევე სამარშრუტო ტაქსებისა და სასწრაფო დახმარების მანქანებად. 60-იანი წლების ბოლოს კი გავიდა ექსპორტზეც ბულგარეთში, ნიგერიაში, კუბაში, ირანში და სხვა ქვეყნებში.

 ისტორია 


სანამ „რაფ-977“ გამოვიდოდა, მანამდე სერიულად იწარმოებოდა „რაფ-08“ და „რაფ-10“, თუმცა ეს პროექტები შეწყვიტეს და გადავიდნენ ახალ მიკროავტობუსზე, რომელიც შექმნილი იყო ГАЗ-21-ის ბაზაზე. 1958 წელს გამოუშვეს 10 ექსპერიმენტული მოდელი, უკვე 1959 წლიდან კი დაიწყეს მისი სერიული წარმოება.

1960 წელს გაიარა მოდერნიზაცია და ეწოდა РАФ-977В, ხოლო 1961 წელს, კიდევ ერთი მოდერნიზაციის შედეგად გამოვიდა РАФ-977Д –
განსხვავება იყო ძარაში, რომელიც სრულად განახლდა და დაიხვეწა ტექნოლოგიურად.

 მოდიფიკაციები 

 РАФ-977В — მოდერნიზებული ვარიანტი, რომელიც იწარმოებოდა 1960 წლიდან 1968 წლამდე
 РАФ-977Д — მოდერნიზებული ვარიანტი განახლებული ძარათი, იწარმოებოდა 1962–68 წლებში
 РАФ-977Е — ტურისტებისთვის განკუთვნილი ვარიანტი, მეტი კომფორტით
 РАФ-977И — სამედიცინო ვარიანტი
 РАФ-977К — გადაკეთებული ფურგონად, 1966 წლიდან „ერაზის“ დასახელებით
 РАФ-980/979 — გადაკეთებული ავტომატარებლად
 РАФ-977ДМ — საბაზო მოდელის მოდერნიზებული ვარიანტი, რომელსაც შეცვლილი ჰქონდა ძარას უკანა ნაწილი და შეეძლო 10-ზე მეტი მგზავრის გადაყვანა
 РАФ-977ИМ — სამედიცინო მიკროავტობუსი
 РАФ-977ЕМ — ტურისტული მიკროავტობუსი, შექმნილი РАФ-977ДМ-ის ბაზაზე
 РАФ-977ДМЮ — ტურისტული ავტობუსი, რომელიც გავიდა ექსპორტზე და გათვლილი იყო ტროპიკული კლიმატისთვის

 წარმოება სხვა ქარხნებში 

1966 წელს მისი წარმოება გადავიდა ახლად აშენებულ ქარხანაში — „ერაზში“ (ЕрАЗ), რომელიც მდებარეობდა სომხეთის დედაქალაქ ერევანში.

 იხილეთ აგრეთვე 
 რაფ-2203

 რესურსები ინტერნეტში 
 denisovets.narod.ru

კატეგორია:რაფის ავტომობილები
კატეგორია:მიკროავტობუსები